CELEX: 62007CA0473
Language: hu
Date: 2009-01-22 00:00:00
Title: C-473/07. sz. ügy: A Bíróság (második tanács) 2009. január 22-i ítélete (a Conseil d'État [Franciaország] előzetes döntéshozatal iránti kérelme) – Association nationale pour la protection des eaux et rivières-TOS, Association OABA kontra Ministère de l'Écologie, du Développement et de l'Aménagement durables (Szennyezés és ártalmak – 96/61/EK irányelv – I. melléklet – A 6.6. pont a) alpontja – Intenzív baromfitenyésztés – Meghatározás – A baromfi fogalma – Az állatok maximális száma létesítményenként)

21.3.2009   
            
            
               HU
            
            
               Az Európai Unió Hivatalos Lapja
            
            
               C 69/9
            
         A Bíróság (második tanács) 2009. január 22-i ítélete (a Conseil d'État [Franciaország] előzetes döntéshozatal iránti kérelme) – Association nationale pour la protection des eaux et rivières-TOS, Association OABA kontra Ministère de l'Écologie, du Développement et de l'Aménagement durables
   (C-473/07. sz. ügy) (1)
   
   (Szennyezés és ártalmak - 96/61/EK irányelv - I. melléklet - A 6.6. pont a) alpontja - Intenzív baromfitenyésztés - Meghatározás - A „baromfi’ fogalma - Az állatok maximális száma létesítményenként)
   (2009/C 69/13)
   Az eljárás nyelve: francia
   A kérdést előterjesztő bíróság
   Conseil d'État
   Az alapeljárás felei
   
      Felperesek: Association nationale pour la protection des eaux et rivières – TOS, Association OABA
   
      Alperesek: Ministère de l'Écologie, du Développement et de l'Aménagement durables,
   
      a következő részvételével: Association France Nature Environnement
   Tárgy
   Előzetes döntéshozatal iránti kérelem – Conseil d'État (Franciaország) – A környezetszennyezés integrált megelőzéséről és csökkentéséről szóló, 1996. szeptember 24-i 96/61/EK tanácsi irányelv (HL L 257., 26. o.; magyar nyelvű különkiadás 15. fejezet, 3. kötet, 80. o.) értelmezése – Az irányelv tárgyi hatálya – A 40 000-nél több férőhellyel rendelkező, baromfi intenzív tenyésztésére szolgáló létesítmények (amelyek engedélyezési rendszer alá tartoznak) (az irányelv I. melléklete 6.6. pontjának a) alpontja) – A „baromfi” és a „férőhely” fogalma – A fürjek, foglyok és galambok az irányelv hatálya alá tartoznak-e vagy sem? – Igenlő válasz esetén, megengedett-e az olyan nemzeti szabályozás, amely az állatfajták szerint súlyozza az állatok férőhelyenkénti számát?
   Rendelkező rész
   
               1)
            
            
               A 2003. szeptember 29-i 1882/2003/EK európai parlamenti és tanácsi rendelettel módosított, a környezetszennyezés integrált megelőzéséről és csökkentéséről szóló, 1996. szeptember 24-i 96/61/EK tanácsi irányelv I. melléklete 6.6. pontjának a) alpontjában szereplő „baromfi” fogalmát úgy kell értelmezni, hogy magában foglalja a fürjeket, a foglyokat és a galambokat is.
            
         
               2)
            
            
               Az 1882/2003 rendelettel módosított 96/61 irányelv I. melléklete 6.6. pontjának a) alpontjával ellentétes az olyan nemzeti szabályozás, mint az alapügyben szereplő, amelynek értelmében az intenzív tenyésztésre szolgáló létesítmények engedélyezésének küszöbértékeit az állategyenérték rendszeréből kiindulva kell kiszámítani, amely azon alapul, hogy az állatok férőhelyenkénti számát az állatfajták szerint súlyozza annak érdekében, hogy a különböző szárnyasfajták által ténylegesen ürített nitrogéntartalmat lehessen figyelembe venni.
            
         
      (1)  HL C 22., 2008.1.26.